شەفەق نیوز/ وەڕێەوبەرایەتی وەرگری شارستانی لە پارێزگای هەولێر، ئمڕوو دوشەممە، دراوردن تەرم گەنجیگ لە چەم زاب گەپ راگەیان، لەدویای خنکیانی و باوگی دەسگیر کریا.
وەڕێەوبەرایەتیەگە لە بەیاننامەی کوڵیگ وەگەرد پارچە ڤیدیۆیگ ک رەسیە وە ئاژانس شەفەق نیوز وت، تیمەیل فریاگوزاری توەنستنە تەرم هاوڵاتی سوفیان سلێمانی لە چەم زاب گەپ دەربکەن.
وەڕێەوبەرایەتی پۆلیس هەولێر رووژ جومعەی گوزەشتە راگەیان، پیاویگ کورەگەی خوەی خنکانیە و دویای ئەوە فڕەی داسە ناو چەم زاب گەپ.
قسەکەر وەڕێەوبەرایەتیەگە  موقەدەم هۆگر عەزیز، وت؛ باوگەگە دان وە تاوان کوشتن کورەگەی نایە ک خنکانیەسەێ و فڕەی داسە ناو چەم زاب گەپ لە ناوچەی "کەلەک"، وتیش، باوگ کوشیایەگە (س،ص) لە داڵگبوی ساڵ 1968، کوڕ بکوشەگە ناوی (س،س) نزیکەی 30 ساڵ تەمەنیە و هاوسەردارە و خاوەن دوو مناڵە.
ئاشکەرایشکرد، باوگەگە وەپای ماددەی 405 لە یاسای سزادان عراقی ، دەسگیر کریا.
ڤیدیۆی 1
